Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: A legfõbb ügyész a Bíróságok szervezetérõl és igazgatásáról szóló 1997. évi LXVI. törvény (a továbbiakban: Bszi.)
Paragraph Index: 1227

1. K. Gy. sértett B. L-val 1997 februárjában adásvételi szerzõdést kötött egy étteremre. A szerzõdést 1997. július 17-én felbontották. Másnap, 1997. július 18-án G. G. I. rendû terhelt és egy, az eljárás során ismeretlenül maradt társa azzal keresték fel a sértettet, hogy tõle egymillió forintot behajtsanak. Követelésüket azzal indokolták, hogy egy hamis adásvételi szerzõdéssel meg akarták õket téveszteni. Állításuk szerint az ügyletben, melynek során õket egymillió forint kár érte, a sértett segítséget nyújtott B. L-nak. A tárgyalást irányító G. G. I. rendû terhelt követelésük teljesítésére egy hét gondolkodási idõt adott a sértettnek, miközben a társa kijelentette, hogy „el lehet más módon is intézni ezt”. Az eseményt követõen a sértett a rendõrséghez fordult, ahol arról tájékoztatták, hogy a terhelt fenyegetését komolyan kell venni. Erre figyelemmel otthonukból két hétre elköltöztette a családját. A terhelt és társa ezt követõen nem jelentkezett a pénzért. A városi bíróság az ítélet jogi indokolásában tényként állapította meg, hogy G. G. I. rendû terheltnek K. Gy. sértettel szemben sem jogos, sem jogosnak vélt követelése nem volt.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes